	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	27.10.2025. godine

	Nastavna tema/oblast:
	Trougao

	Nastavna jedinica:
	Priprema za prvi pismeni zadatak

	Tip časa:
	Sistematizacija

	Cilj časa:
	Utvrđivanje usvojenih znanja koja se odnose na skup celih brojeva i uglove i stranice trougla

	Očekivani ishodi 
na kraju časa:
	Učenik će biti u stanju da:
· predstavi cele brojeve na brojevnoj pravoj;
· odredi apsolutnu vrednost celog broja;
· uporedi bilo koja dva cela broja, odnosno da utvrdi koji je od njih manji, a koji veći;
· sabira, oduzima, množi i deli cele brojeve;
· izračuna vrednosti jednostavnijih i složenijih brojevnih izraza;
· primenjuje u zadacima konstantnost zbira unutrašnjih uglova u proizvoljnom trouglu;
· razlikuje vrste trouglova u zavisnosti od veličine unutrašnjih uglova trougla;
· na osnovu dovoljnog broja datih podataka izračuna mere nepoznatih unutrašnjih i spoljašnjih uglova trougla;
· primenjuje u zadacima tvrđenje da su poredak stranica i poredak naspramnih uglova trougla međusobno saglasni;
· primenjuje važne nejednakosti u vezi sa dužinama stranica trougla.

	Nastavne metode:
	Samostalni rad učenika, dijaloška

	Nastavna sredstva:
	Nastavni listići, tabla, kreda (flomasteri)

	Oblici rada:
	Rad u parovima

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju;
· kompetencije za rad sa podacima i sadržajima;
· kompetencije za rešavanje problema;
· saradnju.

	Međupredmetno povezivanje:
	

	Ključni pojmovi:
	

	TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (5 minuta)

	U uvodnom delu časa analiziramo domaći zadatak, a zatim obaveštavamo učenike da će na današnjem času raditi zadatke u parovima. Trudimo se da učenici u svakom paru budu različitih postignuća iz matematike. Svaki par dobija iste zadatke. Zadaci su različite težine, odnosno različitih nivoa, tako da svaki učenik može učestvovati u radu
	· dele se u parove prema instrukcijama nastavnika, svaki par dobija iste zadatke, različite težine, odnosno različitih nivoa, tako da svaki učenik može uzeti učešće u radu.

	Glavni deo časa (30 minuta)

	Učenici izrađuju zadatke (Prilog 1), dok nastavnik održava disciplinu i vodi računa o tome da svi učenici učestvuju u izradi zadataka.
	· prati uputstva nastavnika;
· izrađuje zadatke je nastavnik podelio;
· učestvuje u diskusiji;
· analizira i zaključuje;
· postavlja pitanja.

	Završni deo časa (10 minuta)

	U završnom delu časa svaki zadatak izrađuje različit učenik. Podsećamo se pravila  i postupaka koje koristimo prilikom izrade zadataka.
Zadaci koji ne budu urađeni na času ostaju za domaći zadatak učenika.
	· odgovara na pitanja nastavnika;
· svaki zadatak izrađuje različit učenik na tabli.

	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?
	


PRILOG
	Zadaci:
1. Nacrtaj brojevnu pravu, pa obeleži cele brojeve x za koje je −3< x ≤ 2. 
2. Izračunaj: |3 −7 + 8 − 9 + 10 − 11 + 12 − 13 + 14 − 15 + 16 − 17|.
3. Odredi broj za 2 veći od broja (−18 + 72) : 9 + (−27) − 6 ∙  3.
4. Uporedi uglove trougla ABC ako za dužine stranica trougla važi AC = BC  i γ=30 o .
5. Za uglove trougla ABC važi da je α = 110°30’ i β = 14°30’. Izračunati ugao γ i spoljašnje uglove tog trougla.



